Великден отмина – как да прочистим организма си? | GRReporter.info – Новините от Гърция – Информационно-развлекателен портал, Актуални Новини, Бизнес, Спорт, Мултимедия и Видео
Новините от Гърция НовиниОбществоИкономикаДевет музиСветски лабиринтМедии & Hi TechСпортDoc OnlineBlogСоциални проблеми Средиземноморски рецепти Кулинарна Одисея Пътеписи Българи в Гърция Улични истории	07/12/2013, Събота вход регистрация Търси в сайта: Начало / Общество Великден отмина – как да прочистим организма си?
22 Април 2012 / 13:04:40 GRReporter
Галерия1 Освен приятните спомени Великденските празници ни оставиха и още някои „подаръчета”, намиращи се главно в областта на корема и ханша, които ясно се открояват на екрана на електронния ни кантар. Все пак ние можем да се отървем от тях и да прочистим организма си с подходящ режим на хранене.
Обзалагаме се, че не са малко онези, които през тези дни са хапвали агнешко дори на закуска. Но докато ние сме се наслаждавали на вкусотиите, отрупали трапезата, нашият организъм е работел извънредно, за да се справи с токсините, с които сме го бомбардирали.
Особено онези, които са спазвали стриктно Великденските пости, а после три дни са яли предимно месо и всякакви мазнини, със сигурност имат стомашни и храносмилателни проблеми, предизвикани от нарушаването на равновесието и потока от токсини, приети от организма.
И понеже на този етап организмът се затруднява да изхвърли огромното количество токсини, добре би било да оставите за малко вилицата, готова да набучи поредното парче агнешко, и да си наложите хранителен режим, който ще ви обнови отвътре и отвън.
Не забравяйте, че при една добра детоксикация не само ще се освободите от токсините и ще се спасите от множество болести, но едновременно с това клетките ще се обновят с нежното темпо, метаболизмът ще се балансира, стомахът ще се успокои и кантарът отново ще стане малко по-любезен с вас.
Започнете с натурални сокове
И когато казваме натурални сокове, нямаме предвид готовите, които се предлагат в търговската мрежа, а фрешовете, които въпреки че не запазват фибрите на целите плодове и са по-богати на захар и калории от плодовете, все пак не престават да са богати на витамини и антиоксиданти.
Особено сега антиоксидантите са много необходими, за да се преборят със свободните радикали, които след обилното ядене през празниците, „правят парти”.
«Прочистете се» с вода
Може би едно от най-необходимите средства за детоксикация, водата, е нужна както за хидратирането на организма, така и за прочистването му от токсините, за по-доброто функциониране на органите. Освен че помага за преодоляване на проблемите със стомаха, водата ни помага да се заситим по-лесно, без калории. Още по-добро решение за детоксикация е хладката вода с резенче и няколко капки лимон. Тази напитка, особено ако се пие всяка сутрин, помага за освобождаването от токсините, активира дейността на жлъчния мехур и черния дроб, и ни подмладява. Внимавайте само с лимона, ако имате ниско кръвно налягане, защото както е известно лимонът има свойството да понижава кръвното.
С високото си съдържание на вода повечето плодове и зеленчуци представляват алфата и омегата на детоксикацията. Богати на фибри, те ще успеят да успокоят храносмилателната система, която се намира в…извънредно положение след великденските пиршества, а витамините и антиоксидантите, съдържащи се в тях, представляват важни оръжия в борбата с токсините.
И така, увеличете салатите, и опитайте да хапвате плодове за десерт, като избягвате сладкишите. Освен всичко останало калориите в плодовете и зеленчуците са много малко, което помага да се избавим от излишните килограми, натрупали се в коремната област.
Опитайте малко сок от…чесън
Ако сте привърженици на алтернативната медицина, следващата рецепта ще ви допадне много. Според специалиста д-р Харис Асерос, занимаващ се с алтернативна медицина, има начини, които могат да ни помогнат да се изчистим вътрешно от токсините и мъртвите клетки, и сокът от чесън е един от тях.
Той може също така да спомогне за отделянето на излишния холестерол от организма, като намалява по този начин опасността от инсулт и инфаркт. Алицинът, бета каротинът, желязото, калцият и витамин C, съдържащи се в чесъна са необходими съставки през този период, и ако не разполагате със сок от чесън (който се приготвя с малко чесън, грейпфрут и малко мед), просто го добавете в салата си. Внимавайте само да не прекалите, ако имате ниско кръвно, тъй като чесънът може да го понижи още повече.
Добавете малко оцет в храната си
Една супена лъжица оцет в яденето ви или в салата ви може да успокои значителното увеличаване на кръвната захар, предизвикано от консумирането на храна, богата на въглехидрати. Това ни помага да не огладняваме бързо, тъй като бързото увеличаване на кръвната захар предизвиква впоследствие и бърз спад, който води до остро чувство на глад след кратък интервал от време.1
Категории: Великден детоксикация прочистване отслабване фибри микроелементи витамини	ПОДКРЕПЕТЕ НИ!
Още от "Общество"Благотворителност по време на криза 40 известни солунчани позират голи в подкрепа на кампанията срещу СПИН Хърватски коледен хляб Нещастни инциденти в къщи с прекъснат ток Ректорът-актьор на дисциплинарен съвет Show full page
3 °C Ново
14:48 Картата на приватизацията12:23 Коледа в Музея на Акропола 11:23 Ако искаш да си легнеш с мен... сготви ми21:28 Размирици и арести на шествието за Алексис Григоропулос17:33 Благотворителност по време на криза16:27 Остава нерешен само въпросът с преструктурирането на военните предприятия, за да бъде отпуснат траншът от 1 милиард евро 10:26 Центърът на Атина блокиран заради годишнината от убийството на Алексис Григоропулос10:23 Три жертви на пожари в Пирея, Аспропиргос и Комотини18:05 Социалното напрежение расте, преговорите с тройката са във въздуха14:40 Според разследващите „Златна зора“ и нейният лидер са почитатели на Хитлер и хунтата 13:00 40 известни солунчани позират голи в подкрепа на кампанията срещу СПИН11:44 Хърватски коледен хляб11:39 Коледна игра: Най-щуро пожелание11:36 Нещастни инциденти в къщи с прекъснат ток19:18 Ректорът-актьор на дисциплинарен съвет17:29 Данъчни служители ... са забравили да декларират вили, луксозни автомобили и банкови преводи16:58 Гръцките лекари се включиха в международна информационна мрежа12:58 Предпразнично Гърция засилва контрола срещу пушенето00:49 Здравеопазването в България и Гърция19:38 Предпочитам да наричам служителите си колеги